PMIndiaData/PMIndiaSum huggingface dataset:
પ્રધાનમંત્રીએ જણાવ્યું કે, ભારત અને અફઘાનિસ્તાન કોવિડ-19નો સામનો સંયુક્તપણે, એકતા અને સહિયારા સંકલ્પ સાથે કરશે

પ્રધાનમંત્રી શ્રી નરેન્દ્ર મોદીએ આજે જણાવ્યું હતું કે, ભારત અને અફઘાનિસ્તાન કોવિડ-19નો સામનો સંયુક્તપણે, ખભેખભો મિલાવીને, સહિયારા સંકલ્પ સાથે કરશે. અફઘાનિસ્તાનને હાઇડ્રોક્સીક્લોરોક્વિન,પેરાસિટામોલ જેવી આવશ્યક દવાઓ અને અન્ય ચીજવસ્તુઓ પૂરી પાડવા માટે રાષ્ટ્રપતિ ડો. અશરફ ગનીએ વ્યક્ત કરેલા આભારનો જવાબ પ્રધાનમંત્રીએ ટ્વીટ કરીને આપ્યો હતો. અફઘાનિસ્તાનનાં રાષ્ટ્રપતિને જવાબ આપતાં પ્રધાનમંત્રી મોદીએ ટ્વીટમાં કહ્યું હતું કે, “ભારત અને અફઘાનિસ્તાન ઐતિહાસિક, ભૌગોલિક અને સાંસ્કૃતિક સંબંધોને આધારે વિશેષ મૈત્રીપૂર્ણ સંબંધો ધરાવે છે. લાંબા સમયથી આપણે આતંકવાદનો સામનો સંયુક્તપણે કરી રહ્યાં છીએ. એ જ રીતે આપણે કોવિડ-19નો સામનો એકતા અને સહિયારા સંકલ્પ સાથે ખભેખભો મિલાવીને કરીશું.”
પ્રધાનમંત્રીએ જાણીતા તમિલ લેખક થિરુ આઝા વલ્લિઅપ્પાની જન્મ શતાબ્દી પર તેમનેને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ જાણીતા તમિલ લેખક થિરુ આઝા વલ્લિઅપ્પાની જન્મ શતાબ્દી પર તેમને શ્રદ્ધાંજલિ આપી છે. એક ટ્વીટમાં, પ્રધાનમંત્રીએ કહ્યું; "હું થિરુ આઝા વલ્લિપ્પાને તેમની જન્મશતાબ્દી પર તેમને શ્રદ્ધાંજલિ અર્પણ કરું છું. તેમને માત્ર તેમના ઉત્કૃષ્ટ લેખન અને કવિતા માટે જ નહીં, પણ બાળકોમાં ઇતિહાસ, સંસ્કૃતિ અને સાહિત્યને લોકપ્રિય બનાવવાના તેમના પ્રયાસો માટે પણ યાદ કરવામાં આવે છે. તેમના પ્રયાસો આજના યુગમાં ઘણા લોકોને પ્રેરણા આપતા રહે છે. "
પ્રધાનમંત્રીએ રવિવારના જનતા કર્ફ્યુને વિવિધ તબક્કાના લોકોએ આપેલા સહયોગ બદલ તેમનો આભાર માન્યો

પ્રધાનમંત્રી શ્રી નરેન્દ્ર મોદીએ કોરોના વાયરસ કોવિડ 19ના પ્રસારને અટકાવવા માટે 22 માર્ચ, રવિવારના રોજ થનારા જનતા કર્ફ્યુની પહેલનું સમર્થન કરવા બદલ વિભિન્ન ક્ષેત્રના લોકોના પ્રયાસની પ્રશંસા કરી હતી. વિવિધ ક્ષેત્રોના પ્રભાવશાળી લોકો વિજેતાઓ અને અનેક સંગઠનો જનતા કર્ફ્યુના સમર્થનમાં આવ્યા અને તેઓએ દેશના લોકોને એક થઇ આ પહેલને અરસકારક બનાવવા અપીલ કરી છે.
મુંબઈમાં ભારતીય હવાઈમથક પ્રાધિકરણની જમીનનું કબ્રસ્તાનના સ્થાંનાતરણ માટે ગ્રેટર મુંબઈની મ્યુનિસિપલ કોર્પોરેશનની જમીન સાથે અદલા બદલી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતીય હવાઈ મથક પ્રાધિકરણ (એએઆઈ)ની જમીનમાંથી સીએસઆઈએ સ્થિત મેસર્સ મુંબઈ ઈન્ટરનેશલ એરપોર્ટ પ્રા.લિમિટેડ (એચઆઈએએલ)ને હસ્તાંતરિત કરલી ૨૯૬૦.૯૦ વર્ગ મીટર જમીનને કબ્રસ્તાનના સ્થાનાંતરણ માટે (એમસીજીએમ)ની એટલી જ જમીન સાથે અદલા બદલીને મંજૂરી આપી દીધી છે. એમસીજીએમ સાથે અદલા બદલી કરાયેલી જમીનમાંથી મેસર્સ એમઆઈએએલમાં સીએસઆઈએ, મુંબઈના વિકાસ કાર્યોને પૂરા કરી શકાશે. આ ઉપરાંત, કબ્રસ્તાનને નવા સ્થળે ખસેડવાના કારણે તેને પણ ઉપયોગમાં લઈ શકાશે. અદલા બદલી માટે પ્રસ્તાવિત એએઆઈ અને ખાનગી બંને જમીનો સમાન આકારની છે અને એકબીજાથી જોડાયેલી છે. આ ઉપરાંત જમીનના સર્કલ મૂલ્ય પણ સરખા છે, આ બાબતે સરકાર પર કોઈ નાણાકીય નિહિતાર્થ નથી. જો કે જમીનોની અદલા બદલીમાં થનારી કાગળ કાર્યવાહીનો ખર્ચ મેસર્સ એમઆઈએએલ દ્વારા વાહન કરવામાં આવશે.
મંત્રીમંડળે નવી મેડીકલ કોલેજની સ્થાપના કરવા માટે શ્રમ કલ્યાણ સંગઠન અંતર્ગત કેન્દ્રીય હોસ્પિટલને ઝારખંડના કરમા ખાતે ખસેડવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે શ્રમ અને રોજગાર મંત્રાલય અંતર્ગત કર્મા ઝારખંડની કેન્દ્રીય હોસ્પિટલને તેની જમીન અને ઈમારત સહિત વિના મુલ્યે ઝારખંડ સરકારને સ્થાનાંતરિત કરવા માટે મંજૂરી આપી દીધી છે. તેનો હેતુ મેડીકલ કોલેજોની સ્થાપનાને લગતી કેન્દ્ર સરકાર દ્વારા અમલી યોજના (સીએસએસ) હેઠળ એક નવી મેડીકલ કોલેજની સ્થાપના કરવાનો છે. તે વર્તમાન જિલ્લા/રેફરલ હોસ્પિટલો સાથે જોડાયેલ હશે અને સ્થાનિક ક્ષેત્રમાં લોકોના આરોગ્યને લગતી સેવાઓ પૂરી પાડશે. અમલીકરણની વ્યૂહરચના અને લક્ષ્યાંકો: કેન્દ્રીય હોસ્પિટલને તેની જમીન અને મકાન સહિત 3 મહિનાની અંદર ઝારખંડ સરકારને સ્થળાંતરિત કરવામાં આવશે. સ્ટાફ વગેરેનું સ્થળાંતર/સમાવેશન સહિત અન્ય બાબતોને ધ્યાનમાં રાખીને શ્રમ અને કેન્દ્રીય શ્રમ રોજગાર મંત્રાલય તેમજ રાજ્ય સરકાર વચ્ચે એક સમજૂતી કરાર પર હસ્તાક્ષર કરવામાં આવશે. મુખ્ય અસરો: આ પ્રસ્તાવ વડે દેશમાં પ્રતિવર્ષ તાલીમ મેળવનાર ડોકટરોની સંખ્યામાં અભિવૃદ્ધિ થશે. તેનાથી ક્ષેત્રમાં અને આસપાસના વિસ્તારોમાં સામાન્ય લોકોને ઉપલબ્ધ થનારી આરોગ્ય સેવાઓ તેમજ સ્વાસ્થ્ય સેવા સંરચનામાં સુધારો કરવામાં સહાયતા મળશે. પૂર્વભૂમિકા: શ્રમ અને રોજગાર મંત્રાલય પોતાની હોસ્પિટલો અને ડિસ્પેન્સરીઓના માધ્યમથી અસંગઠિત ક્ષેત્રમાં ચોક્કસ શ્રેણીના કામદારો અને તેમના આશ્રિતોને આરોગ્ય કાળજી સુવિધાઓ પૂરી પાડે છે. કરમા, ઝારખંડની માઈકા ખાણો અને બીડી કામદારોની જરૂરિયાતોને પહોંચી વળવા માટે શ્રમ અને રોજગાર મંત્રાલય દ્વારા 150 પથારીઓની હોસ્પિટલ (તે જ પરિસરમાં 50 પથારીવાળી ટીબીની હોસ્પિટલ સહિત) સ્થાપવામાં આવ્યી હતી. ઝારખંડ સરકારે આ ક્ષેત્રમાં એક નવી મેડીકલ કોલેજ સ્થાપવા માટે કરમા ખાતેની કેન્દ્રીય હોસ્પિટલને તેની જમીન અને ઈમારત સહિત વિના મૂલ્યે સ્થળાંતરિત કરવા માટેની દરખાસ્ત મૂકી હતી.
પ્રધાનમંત્રી શ્રીએ કોમનવેલ્થ ગેમ્સ 2022માં મહિલા જુડોમાં સિલ્વર મેડલ જીતવા બદલ શુશીલા દેવી લિકમાબામને અભિનંદન

પ્રધાનમંત્રી શ્રી નરેન્દ્ર મોદીએ બર્મિંગહામમાં કોમનવેલ્થ ગેમ્સ 2022માં મહિલા જુડોમાં સિલ્વર મેડલ જીતવા બદલ શુશીલા દેવી લિકમાબામને અભિનંદન પાઠવ્યા છે. એક ટ્વીટમાં, પ્રધાનમંત્રી શ્રીએ કહ્યું; "શુશીલા દેવી લિકમાબામના અસાધારણ પ્રદર્શનથી ખુશી. સિલ્વર મેડલ જીતવા બદલ તેણીને અભિનંદન. તેણીએ નોંધપાત્ર કૌશલ્ય અને લવચિકતા દર્શાવી છે. તેણીના ભાવિ પ્રયાસો માટે શુભેચ્છાઓ."
પ્રધાનમંત્રી મોદીની નેપાળના પ્રધાનમંત્રી સાથે મુલાકાત

નેપાળના પ્રધાનમંત્રી આદરણીય શ્રી કે. પી. શર્મા ઓલી ૩૦ મે, 2019ના રોજ પ્રધાનમંત્રી શ્રી નરેન્દ્ર મોદી અને કેન્દ્રીય મંત્રીમંડળના મંત્રીઓના શપથવિધિ સમારોહમાં ઉપસ્થિત રહ્યાં હતા. 31 મે, 2019ના રોજ પ્રધાનમંત્રી મોદી સાથેની દ્વિપક્ષીય મુલાકાતમાં પ્રધાનમંત્રી ઓલીએ પ્રધાનમંત્રીને સામાન્ય ચૂંટણીમાં તેમના પક્ષને મળેલા વિજય બદલ શુભેચ્છાઓ પાઠવી હતી. પ્રધાનમંત્રી મોદીએ તેમનો શુભેચ્છાઓ આપવા બદલ આભાર માન્યો હતો અને ભારત તથા નેપાળ વચ્ચેની પારંપરીક, ગાઢ અને બહુઆયામી ભાગીદારીને આગળ વધુ મજબૂત બનાવવા માટે સાથે મળીને કામ કરવાની પ્રતિબદ્ધતા વ્યક્ત કરી હતી. બંને નેતાઓએ દ્વિપક્ષીય પરિયોજનાઓ અને પહેલોના અમલીકરણમાં પ્રાપ્ત થયેલ પ્રગતિ અંગે સંતોષ સંતોષ વ્યક્ત કર્યો હતો.
14મી ભારત જાપાન વાર્ષિક સમિટ (19 માર્ચ 2022; નવી દિલ્હી)

પ્રધાનમંત્રી શ્રી નરેન્દ્ર મોદીના આમંત્રણ પર જાપાનના પ્રધાનમંત્રી મહામહિમ શ્રી કિશિદા ફ્યુમિયો 14મી ભારત-જાપાન વાર્ષિક સમિટ માટે 19-20 માર્ચ 2022 દરમિયાન નવી દિલ્હીની સત્તાવાર મુલાકાત લેશે. આ સમિટ બંને નેતાઓની પ્રથમ મુલાકાત હશે. અગાઉની ભારત-જાપાન વાર્ષિક સમિટ ઓક્ટોબર 2018માં ટોક્યોમાં થઈ હતી. 2. ભારત અને જાપાન તેમની 'વિશેષ વ્યૂહાત્મક અને વૈશ્વિક ભાગીદારી'ના દાયરામાં બહુપક્ષીય સહયોગ ધરાવે છે. શિખર સંમેલન બંને પક્ષોને વિવિધ ક્ષેત્રોમાં દ્વિપક્ષીય સહકારની સમીક્ષા કરવા અને તેને મજબૂત કરવાની તક પૂરી પાડશે તેમજ પરસ્પર હિતના પ્રાદેશિક અને વૈશ્વિક મુદ્દાઓ પર મંતવ્યોનું આદાનપ્રદાન કરશે જેથી કરીને ઈન્ડો-પેસિફિક ક્ષેત્રમાં શાંતિ, સ્થિરતા અને સમૃદ્ધિ માટે તેમની ભાગીદારીને આગળ વધારી શકાય.
પ્રધાનમંત્રીએ રોજગાર મેળા હેઠળ નવી નિમણૂક પામેલાઓને લગભગ 71,000 નિમણૂક પત્રોનું વિતરણ કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ દ્વારા રોજગાર મેળા હેઠળ નવી નિમણૂક પામેલા 71,000 જેટલા નિમણૂક પત્રોનું વિતરણ કર્યું હતું. રોજગાર મેળો રોજગાર નિર્માણને આગળ વધારવા અને યુવાનોને તેમના સશક્તિકરણ તેમજ રાષ્ટ્રીય વિકાસમાં સીધી ભાગીદારી માટે અર્થપૂર્ણ તકો પૂરી પાડવા માટે ઉત્પ્રેરક તરીકે કામ કરશે તેવી અપેક્ષા છે. અગાઉ ઓકટોબરમાં રોજગાર મેળા હેઠળ 75,000 નિમણૂક પત્રો નવી નિમણૂક પામેલાઓને સોંપવામાં આવ્યા હતા. સભાને સંબોધતા પ્રધાનમંત્રીએ કહ્યું કે ભારતના 45 થી વધુ શહેરોમાં 71,000 થી વધુ યુવાનોને નિમણૂક પત્રો આપવામાં આવી રહ્યા છે જેના પરિણામે ઘણા પરિવારો માટે ખુશીનો નવો યુગ આવશે. તેમણે યાદ કર્યું કે ધનતેરસના દિવસે કેન્દ્ર સરકારે યુવાનોને 75,000 નિમણૂક પત્રોનું વિતરણ કર્યું હતું. પ્રધાનમંત્રીએ કહ્યું, "આજનો રોજગાર મેળો એ વાતનો પુરાવો છે કે કેન્દ્ર સરકાર દેશના યુવાનોને રોજગારીની તકો પૂરી પાડવા માટે મિશન મોડમાં કામ કરી રહી છે." એક મહિના પહેલા રોજગાર મેળાની શરૂઆતને યાદ કરતા પ્રધાનમંત્રીએ ટિપ્પણી કરી હતી કે ઘણા કેન્દ્રશાસિત પ્રદેશો અને રાજ્યો સમયાંતરે આવા રોજગાર મેળાઓનું આયોજન કરતા રહેશે. તેમણે આનંદ વ્યક્ત કર્યો હતો કે સંબંધિત સરકારો દ્વારા મહારાષ્ટ્ર, ગુજરાત, ઉત્તર પ્રદેશ, જમ્મુ અને કાશ્મીર, લદ્દાખ, આંદામાન અને નિકોબાર, લક્ષદ્વીપ, દમણ અને દીવ, દાદરા અને નગર હવેલી અને ચંદીગઢમાં હજારો યુવાનોને નિમણૂક પત્રો આપવામાં આવ્યા હતા. તેમણે વધુમાં ઉમેર્યું હતું કે ગોવા અને ત્રિપુરા પણ થોડા દિવસોમાં સમાન રોજગાર મેળાનું આયોજન કરી રહ્યા છે. પ્રધાનમંત્રીએ આ જબરદસ્ત સિદ્ધિ માટે ડબલ એન્જિન સરકારને શ્રેય આપ્યો અને ખાતરી આપી કે ભારતના યુવાનોને સશક્ત બનાવવા માટે સમયાંતરે આવા રોજગાર મેળાઓનું આયોજન કરવામાં આવશે. પ્રધાનમંત્રીએ કહ્યું કે યુવા દેશની સૌથી મોટી તાકાત છે. કેન્દ્ર સરકાર તેમની પ્રતિભા અને શક્તિનો રાષ્ટ્રનિર્માણ માટે ઉપયોગ કરવા માટે સર્વોચ્ચ પ્રાથમિકતા ધરાવે છે. તેમણે નવા જાહેર સેવકોને આવકાર્યા અને બિરદાવ્યા. તેમણે તેમને યાદ અપાવ્યું કે તેઓ આ મહત્વપૂર્ણ જવાબદારી ખૂબ જ ખાસ સમયગાળામાં એટલે કે અમૃત કાળમાં સંભાળી રહ્યા છે. તેમણે અમૃત કાળમાં દેશના વિકસિત રાષ્ટ્ર બનવાના સંકલ્પમાં તેમની ભૂમિકા પર પ્રકાશ પાડ્યો હતો. તેમણે કેન્દ્ર સરકારના પ્રતિનિધિ તરીકે તેમને કહ્યું કે, તેઓએ તેમની ભૂમિકા અને ફરજોને વ્યાપકપણે સમજવી જોઈએ અને તેમની ફરજો નિભાવવા માટે ક્ષમતા નિર્માણ પર સતત ધ્યાન કેન્દ્રીત કરવું જોઈએ. આજે લોન્ચ થયેલા કર્મયોગી ભારત ટેક્નોલોજી પ્લેટફોર્મ પર પ્રકાશ ફેંકતા પ્રધાનમંત્રીએ સરકારી અધિકારીઓ માટે ઘણા ઓનલાઈન અભ્યાસક્રમોની ઉપલબ્ધતાની જાણકારી આપી હતી. તેમણે કર્મયોગી પ્રારંભ નામના સરકારી કર્મચારીઓ માટે રચાયેલ વિશેષ અભ્યાસક્રમ પર ભાર મૂક્યો અને નવા નિમણૂકો પામેલાઓને તેનો મહત્તમ લાભ લેવા વિનંતી કરી. તેના ફાયદાઓને ટાંકીને પ્રધાનમંત્રીએ કહ્યું કે તે તેમના કૌશલ્ય વિકાસ માટે તેમજ આવનારા દિવસોમાં તેમને ફાયદો પહોંચાડવા માટે એક ઉત્તમ સ્ત્રોત હશે. પ્રધાનમંત્રીએ મહામારી અને યુદ્ધને કારણે વૈશ્વિક સ્તરે યુવાનો માટે સર્જાયેલી કટોકટીનો સ્પર્શ કર્યો. તેમણે કહ્યું કે આ મુશ્કેલ સમયમાં વિશ્વભરના નિષ્ણાતો પણ ભારતના વિકાસના માર્ગ વિશે આશાવાદી છે પ્રધાનમંત્રીએ કહ્યું કે, નિષ્ણાતોના જણાવ્યા મુજબ, ભારત સેવા ક્ષેત્રમાં એક મોટી શક્તિ બની ગયું છે અને ટૂંક સમયમાં તે વિશ્વનું ઉત્પાદન હબ પણ બનશે. પ્રધાનમંત્રીએ જણાવ્યું હતું કે, પીએલઆઈ જેવી પહેલ આમાં મોટી ભૂમિકા ભજવશે, મુખ્ય પાયો દેશની યુવા અને કુશળ માનવશક્તિ હશે.
કેબિનેટે ઇન્ટરનેશનલ એસોસિયેશન ઓફ ઇન્સ્યુરન્સ સુપરવાઇઝર્સ (આઈએઆઈએસ)ના કરારમાં આઈઆરડીએઆઈના પ્રવેશને મંજૂરી આપી, બહુપક્ષિય સમજૂતી કરાર (એમએમઓયુ) કર્યા

પ્રધાનમંત્રી શ્રી નરેન્દ્ર મોદીના વડપણ હેઠળ મળેલી કેન્દ્રીય કેબિનેટે ઇન્ટરનેશનલ એસોસિયેશન ઓફ ઇન્સ્યુરન્સ સુપરવાઇઝર (આઈએઆઈએસ), બહુપક્ષિય સમજૂતી કરાર (એમએમઓયુ) માં હસ્તાક્ષરની સત્તા માટે મંજૂરી આપી હતી. ઇન્ટરનેશનલ એસોસિયેશન ઓફ ઇન્સ્યુરન્સ સુપરવાઇઝર્સ એ ઇન્સ્યુરન્સ સુપરવાઇઝર્સ વચ્ચે સહકાર અને માહિતીની આપ-લે માટેનું વૈશ્વિક માળખું છે. ઇન્ટરનેશનલ એસોસિયેશન ઓફ ઇન્સ્યુરન્સ સુપરવાઇઝર (આઈએઆઈએસ), બહુપક્ષિય સમજૂતી કરાર (એમએમઓયુ) એ માહિતીની આપ-લેના ક્ષેત્રમાં પોતાના સહકાર માટેનો ઇરાદો પુરવાર કરે છે અને સાથે સાથે માહિતીની વિનંતીની એક પ્રક્રિયા છે. આર્થિક બજારમાં એકીકરણના થઈ રહેલા વધારા અને આંતરરાષ્ટ્રીય રીતે સક્રિય એવી વીમા કંપનીમાં વધારો થઈ રહ્યો હોવાને કારણે વીમા ઉદ્યોગમાં સુપરવાઇઝર્સ વચ્ચે પરસ્પર સહકાર અને માહિતીના આદાનપ્રદાનની જરૂરિયાત પણ વધી છે. આ પૃષ્ટભૂમિમાં આઈઆરડીએઆઈ હવે ઇન્ટરનેશનલ એસોસિયેશન ઓફ ઇન્સ્યુરન્સ સુપરવાઇઝર્સ, બહુપક્ષિય એમઓયુમાં એક સત્તાવાર સદસ્ય બન્યું છે. દ્વિપક્ષિય સમજૂતીના અભાવમાં જ્યારે સરહદ પારના મુદ્દા ઉપસ્થિત થશે ત્યારે ઇન્સ્યુરન્સ કંપનીના સુપરવિઝનને લગતી સત્તાવાર હસ્તાક્ષરની બાબતોમાં સહકાર અને માહિતીની આપ-લેમાં આઈએઆઈએસ, એમએમઓયુ એક આધાર પૂરો પાડશે. આઈએઆઈએસ, એમએમઓયુ નો વ્યાપ હાલના કરારની સરખામણીએ ઘણો વધારે રહેશે અને સાથે સાથે આર્થિક ત્રાસવાદ (સીએફટી) તથા એન્ટિ મની લોન્ડરિંગ (એએમએલ) હેઠળ અન્ય વીમા મધ્યસ્થી કંપનીઓને પણ સુપરવિઝન પૂરું પાડશે.
પ્રધાનમંત્રી વારાણસીમાં રાષ્ટ્રીય મહિલા આજીવિકા સંમેલનમાં ઉપસ્થિત રહ્યાં

પ્રધાનમંત્રી શ્રી નરેન્દ્ર મોદી આંતરરાષ્ટ્રીય મહિલા દિવસનાં પ્રસંગે આજે વારાણસીનાં દીનદયાળ હસ્તકળા સંકુલમાં આયોજિત રાષ્ટ્રીય મહિલા આજીવિકા સંમેલન – 2019માં સામેલ થયાં હતાં. આ પ્રસંગે તેમણે ઉત્તરપ્રદેશ ગ્રામીણ આજીવિકા મિશનની મદદથી ચલાવવામાં આવતાં સ્વયંસહાય જૂથો દ્વારા તૈયાર કરવામાં આવેલા ઉત્પાદનોનું પ્રદર્શન પણ જોયું હતું. પ્રધાનમંત્રીએ મહિલા લાભાર્થીઓને વીજળીથી ચાલતા ચાક, સૌર ચરખા અને હની વાર્પનું વિતરણ કર્યું હતું. તેમણે સ્વયંસહાય જૂથની પાંચ મહિલાઓને પ્રશંસાપત્ર પણ એનાયત કર્યું હતું. આ પ્રસંગે ઉત્તરપ્રદેશ સરકારની રાષ્ટ્રીય ગ્રામીણ આજીવિકા યોજનાની દીનદયાળ અંત્યોદય યોજનાની મદદથી કામ કરતાં વિવિધ મહિલા સ્વયંસહાય જૂથોઅ ‘ભારત કે વીર’ ફંડ માટે પોતાનાં તરફથી પ્રધાનમંત્રીને 21 લાખ રૂપિયાનો ચેક આપ્યો હતો. પ્રધાનમંત્રીએ આંતરરાષ્ટ્રીય મહિલા દિવસનાં પ્રસંગે તમામ મહિલાઓ પ્રત્યે સન્માન વ્યક્ત કરતાં કહ્યું હતું કે, નવા ભારતનાં નિર્માણમાં મહિલાઓની ભૂમિકા મહત્ત્વપૂર્ણ છે. તેમણે દેશભરમાં 75,000 સ્થળો પરથી 65 લાખથી વધારે મહિલાઓનાં વીડિયો કોન્ફરન્સિંગ મારફતે સંમેલનમાં ભાગ લેવા પર આનંદ વ્યક્ત કર્યો હતો. તેમણે જણાવ્યું હતું કે, વારાણસી મહિલા સશક્તીકરણનું ઉત્કૃષ્ટ ઉદાહરણ છે. શ્રી મોદીએ કહ્યું હતું કે, તેમની સરકાર મહિલા સશક્તીકરણ માટે સંપૂર્ણપણે કટિબદ્ધ છે. તેમણે આ સંદર્ભમાં મહિલાઓ અને કન્યાઓનાં કલ્યાણ માટે કેન્દ્ર સરકારે શરૂ કરેલી વિવિધ યોજનાઓનો ઉલ્લેખ કર્યો હતો. તેમાં તેમણે સ્વાસ્થ્ય, પોષક આહાર, સ્વચ્છતા, શિક્ષણ, કૌશલ્ય વિકાસ, સ્વરોજગાર, રસોઈ ગેસનું નવું કનેક્શન અને મહિલાઓની સુરક્ષા સુનિશ્ચિત કરવા સાથે સંબંધિત ઉપાયોનો વિશેષ ઉલ્લેખ કર્યો હતો. તેમણે જણાવ્યું હતું કે, સરકાર દ્વારા મહિલાઓ માટે 6 મહિનાનાં માતૃત્વ અવકાશની વ્યવસ્થા દુનિયામાં પોતાની પ્રકારની એક સૌથી શ્રેષ્ઠ વ્યવસ્થા છે. પ્રધાનમંત્રીએ કહ્યું હતું કે, કેન્દ્ર સરકારની તમામ યોજનાઓમાં મહિલાઓને પ્રાથમિકતા આપવામાં આવી છે. તેમણે કહ્યું હતું કે, મુદ્રા લોન યોજના અંતર્ગત અત્યારે આપવામાં આવેલી 15 કરોડ લોનમાંથી 11 કરોડ લોન મહિલાઓને આપવામાં આવી છે. દેશમાં સ્વયંસહાય જૂથનાં ઉલ્લેખનીય કાર્યોની પ્રશંસા કરતાં પ્રધાનમંત્રીએ કહ્યું હતું કે, એનાથી આ પ્રકારનાં સમૂહમાં કામ કરતાં લોકોનાં પરિવારને લાભ થવાની સાથે રાષ્ટ્રનાં વિકાસમાં પણ મદદ મળી છે. તેમણે કહ્યું હતું કે, સરકાર બેંકો અને અન્ય નાણાકીય સંસ્થાઓની મદદ સાથે સ્વયંસહાય જૂથોને લોન ઉપલબ્ધ કરાવવા એમાં નવી ઊર્જા લાવી રહી છે. શ્રી મોદીએ કહ્યું હતું કે, અત્યારે દેશમાં આશરે 50 લાખ સ્વયંસહાય જૂથ છે, જેમાં 6 કરોડ મહિલાઓ કામ કરી રહી છે. તેમણે કહ્યું હતું કે, સરકાર ઇચ્છે છે કે દરેક કુટુંબમાંથી ઓછામાં ઓછી એક મહિલા સ્વયંસહાય જૂથ સાથે જોડાય. પ્રધાનમંત્રીએ સ્વયંસહાય જૂથોમાંથી નવીનતા મેળવવા અને પોતાનાં બજારોની વધારે સમજણ વિકસિત કરવા તથા નવા ક્ષેત્રોમાં તકો શોધવા અપીલ કરી હતી. તેમણે કહ્યું હતું કે, સરકારને પોતાનાં ઉત્પાદનોનું વેચાણ કરવા માટે સ્વયંસહાય જૂથોઅ જીઈએમ પોર્ટલનો ઉપયોગ કરવો જોઈએ. શ્રી મોદીએ મહિલાઓને કહ્યું હતું કે, તેઓ તાજેતરમાં શરૂ થયેલી પ્રધાનમંત્રી શ્રમ યોગી માન ધન યોજનાનો લાભ ઉઠાવે, કારણ કે આ મારફતે વૃદ્ધાવસ્થામાં નાણાકીય સુરક્ષાની વ્યવસ્થા કરવામાં આવી છે. તેમણે આ પ્રસંગે પ્રધાનમંત્રી કિસાન સમ્માન ભંડોળ અને આયુષ્માન ભારત યોજનાનો પણ ઉલ્લેખ કર્યો છે. પ્રધાનમંત્રીએ આ પ્રસંગે સ્વયંસહાય જૂથોની મહિલા સભ્યો સાથે વાતચીત પણ કરી હતી.
મંત્રીમંડળે ડિસકોમના 50 ટકા બાકી દેવા અધિગ્રહણની સમયસીમા મર્યાદા વિસ્તરણને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રી મંડળે ઉદય (ઉજ્જવળ ડિસ્કોમ એશ્યોરન્સ યોજના)ના અંતર્ગત 30-9-2015ના સુધીના બાકી દેવાના 50 ટકા રાજ્યો દ્વારા લેવા માટે તથા જમ્મુ-કાશ્મીર રાજ્ય દ્વારા ઉધાર વહન કરવા માટે સમય-મર્યાદા વિસ્તારવાની મંજૂરી આપી દેવાઈ છે. ઉદય યોજના વીજ વિતરણ કંપનીઓના સંચાલન અને નાણાંકીય સ્થિતિમાં કાયાકલ્પ કરવાની યોજના છે. આ સમય વિસ્તારણ પહેલા નિર્ધારીત તારીખ 31-3-2016થી એક વર્ષ માટે કરવામાં આવ્યું છે. આ નિર્ણય થી ઉદય યોજનામાં પહેલા સામેલ નહીં થનારા રાજ્યોને સામેલ થવાની તક મળશે. ઉદય યોજના અંતર્ગત અત્યાર સુધી 19 રાજ્યોએ તેમાં સામેલ થવાની સહમતિ આપી દીધી છે. 10 રાજ્યો રાજસ્થાન, ઉત્તરપ્રદેશ, છત્તીસગઢ, ઝારખંડ, પંજાબ, બિહાર, હરિયાણા, ગુજરાત, ઉત્તરાખંડ તથા જમ્મુ અને કાશ્મીરે કેન્દ્ર સરકારની સાથે સમજૂતી કરાર પર હસ્તાક્ષર કર્યા છે. વર્ષ 2015-16માં યોજનામાં સામેલ રાજ્ય દ્વારા રાજ્યોના બાકી દેવાના 50 ટકા તથા ઝારખંડ અને જમ્મુ અને કાશ્મીરના સીપીએસયુના બાકીના 50 ટકા દેવા ગ્રહણ માટે 99,541 કરોડ રૂપિયાના બોન્ડ પણ જારી કર્યા હતા. પછી 11,524 કરોડ રૂપિયાના ડિસ્કોમ બોન્ડ જારી કરાયા. વર્ષ 2016-17માં ઉત્તર પ્રદેશે 14,801 કરોડ રૂપિયાના બોન્ડ જારી કર્યા. ઉદય યોજનામાં વીજ વિતરણ કંપનીઓ (ડિસ્કોમની) વિત્તીય સ્થિતિનો કાયાકલ્પ કરવા તથા પુનરોદ્ધાર કરવાની જોગવાઈ છે. તથા આ યોજના જૂની સમસ્યાના સ્થાયી સમાધાનને સુનિશ્ચિત કરે છે. ઉદય યોજનામાં 20 ક્ષેત્રોની જૂની અને ભવિષ્યની સમસ્યાઓના સ્થાયી સમાધાનની વ્યવસ્થા છે. આ વિજળી યોજના વિતરણ કંપનીઓને આગામી 2-3 વર્ષમાં વગર નુકસાનનો કારોબાર કરવાની તક આપે છે. આ તક 4 પહેલથી પ્રાપ્ત થાય છે. જે છે (1) વીજ વિતરણ કંપનીઓની ક્ષમતાઓમાં સુધાર (2) વીજ પડતરમાં ઘટાડો (3) બે વર્ષમાં રાજ્યો દ્વારા 30 સપ્ટેમ્બર, 2015 સુધીની વીજ વિતરણ કંપનીઓના દેવાના 75 ટકા વહન કરવાથી વીજ વિતરણ કંપનીઓના વ્યાજના પડતરમાં ઘટાડો. શેષનું મૂલ્ય નિર્ધારણ ઓછા વ્યાજ દરો પર બોન્ડ્સ અને દેવાના માધ્યમથી કરવું. (4) રાજ્યની નાણાંકીય સ્થિતિને અનુરૂપ વિત્તીય અનુશાસનને લાગુ કરવું સંચાલન ક્ષમતામાં સુધાર કરવાના સ્માર્ટ મીટર, ટ્રાન્સફોર્મર, મીટર સુધારાના ઉપાય આવે છે. ઉર્જા ક્ષમતાના ઉપાયોમાં એલઈડી બલ્બ, કૃષિ પંપ, પંખા અને એરકન્ડીશન આવે છે. જે 22 થી 15 ટકા સુધી એટીએમસી ખોટ ઓછી કરી શકે છે અને સરેરાશ મહેસૂલી વસુલાત અને પૂર્તતાની સરેરાશની પડતરના ગાળાને 2018-19 સુધી ઓછો કરી શકે છે. વીજ પડતરમાં ઘટાડાનું લક્ષ્ય સસ્તા ઘરેલું કોલસાની સપ્લાય વધારીને, ઓલ લિન્કેજને તર્કસંગત બનાવીને, અક્ષમથી સક્ષમ સયંત્રોમાં કોલસાની અદલા બદલી કરીને, જીસીબીના આધારે કોલસા મૂલ્યને તર્કસંગત બનાવીને, સાફ તથા તૂટેલા કોલસાની સપ્લાય કરીને તથા ટ્રાન્સમિશન લાઈનોને ઝડપથી પૂરી કરીને પ્રાપ્ત કરી શકાય છે. સમય મર્યાદાના આ વધારા સાથે રાજ્ય બોન્ડ જારી કરીને 30 સપ્ટેમ્બર, 2015 સુધીના વીજ વિતરણ કંપનીઓના 75 ટકા સુધીનું દેવું વહન 31 માર્ચ, 2017 સુધી કરી શકે છે. આ સ્વીકૃતિથી ઉદય યોજનામાં સામેલ ન થનારા રાજ્યોને સામેલ થવાની તક મળશે અને વીજ વિતરણ કંપનીઓમાં સુધારની ગતી ઝડપી બનશે.
મંત્રીમંડળે માનવ અંતરિક્ષ ઉડાન કાર્યક્રમ અંતર્ગત સંયુક્ત પ્રવૃત્તિઓ પરનાં ભારત અને રશિયા વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે માનવ અંતરિક્ષ ઉડાન કાર્યક્રમ અંતર્ગત સંયુક્ત પ્રવૃત્તિઓ પર ભારત અને રશિયા વચ્ચે કરવામાં આવેલા સમજૂતી કરારો (એમઓયુ)ને મંજૂરી આપી દીધી છે. આ એમઓયુ પર નવી દિલ્હી ખાતે 15 ઓક્ટોબર 2015ના રોજ હસ્તાક્ષર કરવામાં આવ્યા હતા. મુખ્ય અસરો: આ સમજૂતી કરારો પર કરવામાં આવેલા હસ્તાક્ષર વડે ભારત અને રશિયા વચ્ચેના સંબંધો મજબૂત થશે અને તે માનવ અંતરિક્ષ ઉડાન કાર્યક્રમો જેવા કે રેડિયેશન શિલ્ડિંગ, લાઈફ સપોર્ટ સિસ્ટમ, ક્રૂ મોડ્યૂલ, સમાગમ સ્થળ અને ડૉકિંગ સિસ્ટમ, અતરિક્ષ કક્ષ, અવકાશયાત્રીઓ માટે તાલીમ વગેરે માટે જરૂરી ટેકનોલોજી અને અત્યાધુનિક સિસ્ટમને વિકસિત કરવા માટે પ્રોત્સાહન પૂરું પાડશે. ફાયદાઓ: આ એમઓયુ માનવતાના હિત માટે અવકાશ ટેકનોલોજીના ક્ષેત્રમાં સંયુક્ત પ્રવૃત્તિને વિકસિત કરવા માટે મદદ કરશે. આ કાર્ય માટે સંયુક્ત કાર્યકારી જૂથની સ્થાપના કરવામાં આવશે, જે કાર્ય યોજના તૈયાર કરશે, તેમા આ કરારની જોગવાઈઓને સમયગાળો અને અમલીકરણનાં ઉપાયોનો સમાવેશ થાય છે.
10માં બ્રિક્સ શિખર સંમેલન દરમિયાન ભારત અને દક્ષિણ આફ્રિકા વચ્ચે હસ્તાક્ષર થયેલા સમજૂતી કરારોની યાદી

• ભારતમાં નવી દિલ્હી સ્થિત ભારતીય કૃષિ સંશોધન પરિષદ અને દક્ષિણ આફ્રિકામાં પ્રિટોરિયા સ્થિત કૃષિ સંશોધન પરિષદ વચ્ચે કૃષિ ક્ષેત્રમાં સંશોધન અને શિક્ષણમાં સાથ-સહકાર સ્થાપિત કરવા સમજૂતી કરાર. • દક્ષિણ આફ્રિકા અને ભારતની સરકાર વચ્ચે દક્ષિણ આફ્રિકામાં “ગાંધી મંડેલા સેન્ટર ઑફ સ્પેશ્યલાઇઝેશન ફોર આર્ટિસન સ્કિલ્સ” (કારીગરોનાં કૌશલ્યો માટે વિશેષતા લાવવા માટે ગાંધી મંડેલા કેન્દ્ર) સ્થાપિત કરવાનાં સંબંધમાં સમજૂતી કરાર. • શાંતિપૂર્ણ ઉદ્દેશો માટે અંતરિક્ષનાં સંશોધન અને ઉપયોગમાં સાથ-સહકાર સ્થાપિત કરવા માટે ભારતીય અવકાશ સંશોધન સંસ્થા (ઇસરો) અને દક્ષિણ આફ્રિકાની રાષ્ટ્રીય અવકાશ સંસ્થા વચ્ચે સમજૂતી કરાર.
પ્રધાનમંત્રીએ કાકરાપાર પરમાણુ પાવર પ્લાન્ટ-3નું સંચાલન પ્રસ્થાપિત કરવા બદલ ભારતીય પરમાણુ વૈજ્ઞાનિકોને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ કાકરાપાર પરમાણુ પાવર પ્લાન્ટ-3નું સંચાલન પ્રસ્થાપિત કરવા બદલ ભારતના પરમાણુ વૈજ્ઞાનિકોને અભિનંદન પાઠવ્યા છે. એક ટવીટમાં પ્રધાનમંત્રીએ કહ્યું, “કાકરાપાર પરમાણુ પાવર પ્લાન્ટ-3નું સંચાલન પ્રસ્થાપિત કરવા બદલ આપણા પરમાણુ વૈજ્ઞાનિકોને અભિનંદન! આ સ્વદેશી રીતે રચાયેલ 700 મેગાવોટનું કેએપીપી-3 રિએક્ટર મેક ઇન ઇન્ડિયાનું એક ઝળહળતું ઉદાહરણ છે. અને આવી ભવિષ્યની સિદ્ધિઓ માટે એક નવીન માર્ગદર્શક પથ બનશે!”
મહિલા મોટરસાયકલ ચાલક ગ્રુપે – બાઈકિંગ ક્વિન્સ – પ્રધાનમંત્રીની મુલાકાત લીધી

ગુજરાતની 50 મહિલાઓના મોટરસાયકલ ચાલક ગ્રુપે – ધ બાઈકિંગ ક્વિન્સ – નવી દિલ્હીમાં આજે પ્રધાનમંત્રીની મુલાકાત લીધી હતી. ગ્રુપે જણાવ્યું હતું કે તેઓએ 13 રાજ્યો/કેન્દ્ર શાસિત પ્રદેશોનો 10,000 કિમી.નો પ્રવાસ કર્યો છે અને લોકો સાથે બેટી બચાવો, બેટી પઢાઓ અને સ્વચ્છ ભારત જેવા સામાજિક મુદ્દાઓ પર ચર્ચા કરી છે. 15 ઓગસ્ટ 2017ના રોજ તેઓએ લદાખના ખારદોંગ લા ખાતે ત્રિરંગો લહેરાવ્યો હતો. પ્રધાનમંત્રીએ તેમના પ્રયાસને બિરદાવ્યો હતો અને તેમના ભવિષ્યના સાહસો માટે શુભેચ્છા પાઠવી હતી.
સંસ્કૃતિ દિવસે પ્રધાનમંત્રીએ સંસ્કૃતમાં શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સંસ્કૃત દિવસે દેશને શુભેચ્છા આપી હતી અને સંસ્કૃતમાં લોકોને શુભકામનાઓ પાઠવી હતી. સંસ્કૃત પાઠ નીચે મુજબ છેઃ “भारतस्य समृद्धः इतिहासः संस्कृतिः परम्परा च संस्कृते अस्ति। संस्कृतस्य ज्ञानम् अस्मान् तेन समृद्ध-वैभवोपेत-अतीतेन सह योजयति।“ “संस्कृतप्रेमिभ्यः तथा च अस्याः सुन्दर्याः भाषायाः पठितृभ्यः सर्वेभ्यः संस्कृतदिवस-सन्दर्भे मम हार्दिक-शुभकामनाः।” તેનો અર્થ એ થાય છે કે, ભારતનો સમૃદ્ધ ઇતિહાસ, સંસ્કૃતિ અને પરંપરા સંસ્કૃતમાં છે. સંસ્કૃતનું જ્ઞાન આપણને આપણાં સમૃદ્ધ સાહિત્ય, વારસા અને સોનેરી ભૂતકાળ સાથે જોડે છે. સંસ્કૃત દિવસ નિમિત્તે હું આ સુંદર ભાષાનાં વિદ્વાનો અને વિદ્યાર્થીઓને મારી હૃદયપૂર્વકની શુભેચ્છા પાઠવું છું.
પ્રધાનમંત્રીએ 26મી ડિસેમ્બર 2021ના રોજ મન કી બાત માટે નાગરિકોને તેમના મંતવ્યો શેર કરવા આમંત્રણ આપ્યું

પ્રધાનમંત્રી શ્રી નરેન્દ્ર મોદીએ રવિવારે, 26મી ડિસેમ્બર 2021ના રોજ યોજાનારી મન કી બાત માટે નાગરિકોને તેમના મંતવ્યો શેર કરવા આહ્વાન કર્યું છે. એક ટ્વિટમાં, પ્રધાનમંત્રી કહ્યું; "મને આ મહિનાની 26મીએ #
પ્રધાનમંત્રીએ રાજસ્થાનના લોકોને રાજસ્થાન દિવસની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાજસ્થાનના લોકોને રાજસ્થાન દિવસની શુભકામનાઓ પાઠવી છે. એક ટ્વીટમાં પ્રધાનમંત્રીએ કહ્યું; "બહાદુરી, સ્વાભિમાન અને બલિદાનની ઐતિહાસિક ભૂમિ રાજસ્થાનના તમામ રહેવાસીઓને શુભેચ્છાઓ. રાજસ્થાન દિવસની શુભકામનાઓ. આ રાજ્ય પ્રગતિના પંથે આગળ વધે તેવી શુભેચ્છા."
પ્રધાનમંત્રીએ મહાકરુણા દિવસ 2017ની ઉજવણી બદલ લેહ લદાખમાંનામહાબોધી આંતરરાષ્ટ્રીય ધ્યાન કેન્દ્રને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ મહાકરુણા દિવસ 2017ની ઉજવણી બદલ લેહ લદાખમાંના મહાબોધી આંતરરાષ્ટ્રીય ધ્યાન કેન્દ્રને અભિનંદન પાઠવ્યા હતા. પ્રધાનમંત્રીએ કહ્યું હતું કે, “મહાકરુણા દિવસ 2017ની ઉજવણી બદલ લેહ લદાખમાંના મહાબોધી આંતરરાષ્ટ્રીય ધ્યાન કેન્દ્રને અભિનંદન અને હાર્દિક શુભેચ્છા. ભગવાન બુધ્ધનું જીવન અને ઉપદેશો સેવા, કરુણા અને ત્યાગ છે. તેમણે અહિંસા અને માનવ દુઃખ પર ભાર મૂક્યો હતો.
પ્રધાનમંત્રીએ નેપાળના લુમ્બિનીમાં માયાદેવી મંદિરની મુલાકાત લીધી

પ્રધાનમંત્રી શ્રી નરેન્દ્ર મોદીએ 16 મે, 2022ના રોજ નેપાળના લુમ્બિનીમાં માયાદેવી મંદિરની તેમની લુમ્બિનીની એક દિવસીય મુલાકાતના પ્રથમ મુકામ તરીકે મુલાકાત લીધી હતી. પ્રધાનમંત્રીની સાથે નેપાળના પ્રધાનમંત્રી
પ્રધાનમંત્રીએ આંતરરાષ્ટ્રીય મહિલા દિવસ નિમિતે નારી શક્તિને સલામ કરી

પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મહિલા દિવસ નિમિતે અદમ્ય નારી શક્તિને સલામ કરી છે પ્રધાનમંત્રીએ એક ટ્વીટમાં કહ્યું, આંતરરાષ્ટ્રીય મહિલા દિવસ પર આપણી અદમ્ય નારીશક્તિને સલામ! ભારત આપણા દેશની મહિલાઓની અનેક ઉપલબ્ધિઓ પર ગર્વ કરે છે. મહિલા સશક્તીકરણ માટે સેક્ટરોની વિસ્તૃત શ્રૃંખલામાં કામ કરવાની તક મળવી અમારી સરકાર માટે સન્માનનીય છે. પ્રધાનમંત્રી શ્રી નરેન્દ્ર મોદીએ આંતરરાષ્ટ્રીય મહિલા દિવસ નિમિતે અદમ્ય નારી શક્તિને સલામ કરી છે પ્રધાનમંત્રીએ એક ટ્વીટમાં કહ્યું, આંતરરાષ્ટ્રીય મહિલા દિવસ પર આપણી અદમ્ય નારીશક્તિને સલામ! ભારત આપણા દેશની મહિલાઓની અનેક ઉપલબ્ધિઓ પર ગર્વ કરે છે. મહિલા સશક્તીકરણ માટે સેક્ટરોની વિસ્તૃત શ્રૃંખલામાં કામ કરવાની તક મળવી અમારી સરકાર માટે સન્માનનીય છે.
પ્રધાનમંત્રી શ્રીએ યુનાઇટેડ નેશન મિશનમાં અબેઇ, UNISFA ખાતે મહિલા પીસકીપર્સની તેની સૌથી મોટી ટુકડી તૈનાત કરતા ભારતીય સેનાને બિરદાવી

પ્રધાનમંત્રી શ્રી નરેન્દ્ર મોદીએ ગર્વ વ્યક્ત કર્યો છે કારણ કે ભારતીય સેનાએ યુએનઆઈએસએફએના અબેઈ ખાતે સંયુક્ત રાષ્ટ્ર મિશનમાં મહિલા શાંતિ રક્ષકોની સૌથી મોટી ટુકડી તૈનાત કરી છે. શ્રી મોદીએ એમ પણ કહ્યું કે ભારતની સંયુક્ત રાષ્ટ્ર શાંતિ રક્ષા મિશનમાં સક્રિય ભાગીદારીની પરંપરા છે.
કેબિનેટ દ્વારા આસામ, બિહાર, હિમાચલ પ્રદેશ, ઝારખંડ, મહારાષ્ટ્ર, મધ્યપ્રદેશ, જમ્મુ-કાશ્મીર અને ઉત્તરાખંડમાં સૂચિત અન્ય પછાત વર્ગની કેન્દ્રીય સૂચીમાં સમાવેશ/સુધારાને મંજૂરી અપાઈ

પ્રધાનમંત્રી નરેન્દ્ર મોદીના અધ્યક્ષપદે યોજાયેલી કેન્દ્રીય કેબિનેટે આસામ, બિહાર, હિમાચલ પ્રદેશ, ઝારખંડ, મહારાષ્ટ્ર, મધ્યપ્રદેશ, જમ્મુ-કાશ્મીર અને ઉત્તરાખંડમાં સૂચિત અન્ય પછાત વર્ગની કેન્દ્રીય સૂચીમાં સમાવેશ/સુધારાને મંજૂરી આપી હતી. પછાતવર્ગના કેન્દ્રીય આયોગ દ્વારા કરાયેલી ભલામણને પગલે તેની પેટા-જાતિ અન્ય શબ્દો વગેરે કુલ 2478 જેટલી યાદીનો 25 રાજ્યો અને 6 સંઘપ્રદેશોમાં સૂચિત થયેલી પછાત વર્ગની એક કેન્દ્રીય યાદીમાં સમાવેશ કરવામાં આવ્યો. છેલ્લું જાહેરનામું સપ્ટેમ્બર,2016 સુધી બહાર પાડવામાં આવ્યું હતું. તે દરમિયાન